Tolong jelaskan mengenai Struktur jeneng dari Jeneng dalam bahasa jawa

Ana akèh cara kanggo nyusun sawijining jeneng, gumantung marang budaya saenggon lan basa saenggon lan lumrahé wujud kombinasi saka

jeneng pawèwèh/jeneng ngarep (unik kanggo saben anak)

jeneng kulawarga (unik kanggo saben keturunan saka garis lanang

jeneng tengah (kanggo mbédakaké jeneng pawèwèh sing padha saka siji kulawarga)

jeneng pungkasan (jeneng pawèwèh sing didèlèh sawisé jeneng ngarep)

jeneng prawan (jeneng kulawarga ibu sadurungé nikah)

jeneng kulawarga simbah kakung saka bapak (=jeneng kulawarga)

jeneng kulawarga simbah putri saka bapak (=jeneng prawan simbah putri saka bapak)

jeneng kulawarga simbah kakung saka ibu (=jeneng prawan ibu)

jeneng kulawarga simbah putri saka ibu (=jeneng prawan simbah putri saka ibu)

jeneng kutha (lumrahé ing Éropa/Amérika)

jeneng pagawéan (lumrahé ing Éropa/Amérika)

jeneng warna (lumrahé ing Éropa/Amérika)

sing bisa disusun dadi akèh kombinasi:

[jeneng pawèwèh]-Yohanes (ing Indonésia bisa punjul siji tembung)

[jeneng pawèwèh] [jeneng pungkasan]-Yohanes Setiawan (jeneng pungkasan ora padha dengan bapak)

[jeneng pawèwèh] [jeneng tengah] [jeneng pungkasan]-Yohanes Bambang Kurniawan Setiawan (kabèh iku jeneng pawèwèh, ora nyantumaké jeneng kulawarga)

[jeneng pawèwèh] bin [jeneng bapak]-Slamet bin Suparjo (kanggo priya)

[jeneng pawèwèh] binti [jeneng bapak]-Siti binti Suparjo (kanggo wanita)

[jeneng pawèwèh] [jeneng kulawarga]-John Situmorang

[jeneng pawèwèh] [jeneng tengah] [jeneng kulawarga]-John Charles Situmorang

[jeneng kulawarga] [jeneng pawèwèh]-Lin Zexi (jeneng Tionghoa)

[jeneng pawèwèh] [jeneng kutha kelairan]-John Zamoyski (jeneng Polen, saka kutha mawa jeneng Zamosc)

[jeneng pawèwèh] [jeneng pagawéan]-John Smith (jeneng Inggris, pagawéan wong tukang/pandhé wesi)

[jeneng pawèwèh] [jeneng prawan] [jeneng kulawarga bojo (lanang)]-Karen Flynn Henning (jeneng Amérika)

[jeneng pawèwèh] [jeneng kulawarga bapak] de [jeneng bapak bojo (lanang)]-María Álvarez de Aguilar (Spanish)

[jeneng pawèwèh] [jeneng tengah] [jeneng baptis] [jeneng kulawarga]-Karen Lee Kristina Flynn (jeneng Katulik Irlandia)

[jeneng pawèwèh] [jeneng kulawarga] jeneng pagawéan]-Mark Jones-the-petrol (jeneng Welsh)

[jeneng pawèwèh] ["putra saka" + jeneng bapak]-Bjørnstjerne Bjórnson (jeneng Nordik)

[jeneng pawèwèh] ["putri saka" + jeneng bapak]-Vigdís Finnbogadøttir (jeneng Norse)

[jeneng pawèwèh] [jeneng bapak + "anak saka"] [jeneng kulawarga]-Mikhail Sergeyevich Gorbachev (jeneng Ruslan)

[jeneng pawèwèh] [jeneng tengah] [jeneng kulawarga simbah kakung saka ibu] [jeneng kulawarga simbah putri saka bapak] [jeneng kulawarga simbah kakung saka bapak]-Eliana Marcia Villela Gomes Soares (jeneng Brasil)

[jeneng pawèwèh] [jeneng tengah] [jeneng kulawarga simbah kakung saka ibu] [jeneng kulawarga simbah kakung saka bapak] [jeneng ibu bojo (lanang)] [jeneng bapak bojo (lanang)]-Maria Beatriz Villela Soares Veiga de Carualho (jeneng Brasil)

[jeneng pawèwèh] [jeneng kulawarga bapak] y [jeneng kulawarga ibu]-José Aguilar y Fernández (jeneng Spanyol)

[jeneng pawèwèh] [jeneng bapak]-Tafari Makonnen (jeneng Amharic)

Pratélan ini mung sapérangan cilik saka variasi sing mungkin dumadi.

Saka sajarah Éropa, akèh-akèhé wong wiwitané migunakaké siji jeneng pawèwèh waé, banjur sawisé gunggung wong sing mawa jeneng padha tansaya akèh ing siji tlatah, jeneng kulawarga ditambahkan kanggo mbédakaké wong-wong sing mawa jeneng padha. Sawisé tansaya akèh wong sing mawa jeneng ngarep lan jeneng kulawarga padha, mula wong banjur nambahaké jeneng tengah, siji jeneng, sabanjuré loro jeneng, lan sabanjuré.

Ing Inggris lan AS, wong biyasa disapa nganggo jeneng ngarepé. Ing Jerman, wong biyasa diundang nganggo jeneng tengahé. Ing nagara-nagara Asia Wétan lan Honggari, jeneng kulawarga didèlèh ing ngarep, lan sajeroning kasus jeneng Tionghoa, mung ana jeneng kulawarga sajeroning cacah sing winates, sing gawé atusan nganti éwon wong sing duwé jeneng sing persis padha.

Jeneng Inggris iku jeneng sing unik sajeroning babagan bisa ditambahaké Sr. (Senior) sawisé jeneng kulawarga kanggo bapak sing mawa jeneng padha karo anaké. Bab iki disebabaké akèh bapak sing péngin anaké (lumrahé sing mbarep) nganggo jenengé lan nerusaké pegawéyané.

Basa Inggris, Spanyol, Portugis, lan sawatara liyané kadhang migunakaké Jr. (Junior) ing pungkasan jeneng kulawarga kanggo anak sing mawa jeneng padha karo bapaké (suwaliké saka Sr..) Jeneng Brasil kadhang migunakaké Neto kanggo "cucu", Sobrinho kanggo "ponakan" lan Júnior kanggo "anak".

Sawetara basa, kaya basa Ruslan, migunakaké panambang jènder kanggo jeneng kulawargané, dadi kanggo keturunan priya ingaran Tuwan Molotov, kanggo keturunan wanita utawa bojo (wanita) ingaran Nyonya Molotova.